Document ID: 31994D0871

KOMISSION PÄÄTÖS,
tehty 21 päivänä joulukuuta 1994,
Euroopan maatalouden ohjaus- ja tukirahaston (EMOTR) tukiosastosta rahoitettuihin menoihin liittyvien jäsenvaltioiden tilien tarkastamisesta ja hyväksymisestä varainhoitovuoden 1994 osalta (94/871/EY)
EUROOPAN YHTEISÖN KOMISSIO, joka
ottaa huomioon Euroopan yhteisön perustamissopimuksen,
ottaa huomioon neuvoston yhteisen maatalouspolitiikan rahoituksesta 21 päivänä huhtikuuta 1970 annetun asetuksen (ETY) N:o 729/70 (1), sellaisena kuin se on viimeksi muutettuna asetuksella (ETY) N:o 2048/88 (2), ja erityisesti sen 5 artiklan 2 kohdan,
on kuullut rahaston komiteaa,
sekä katsoo, että
asetuksen (ETY) N:o 729/70 5 artiklan 2 b alakohdan mukaan komissio tarkastaa ja hyväksyy tilit, jotka liittyvät mainitun asetuksen 4 artiklassa tarkoitettujen yksiköiden ja toimielimien maksamiin menoihin käyttäen perusteena jäsenvaltioiden esittämiä vuosittaisia tilejä,
jäsenvaltiot ovat toimittaneet komissiolle varainhoitovuoden 1991 tilien tarkastamiseksi ja hyväksymiseksi tarvittavat asiakirjat; asetuksen (ETY) N:o 729/70 5 artiklan 2 kohdan a alakohdan mukaan 16 päivänä lokakuuta 1990 alkanut varainhoitovuosi päättyi 15 päivänä lokakuuta 1991,
komissio on suorittanut asetuksen (ETY) N:o 729/70 9 artiklan 2 kohdassa säädetyt tarkastukset,
komission Euroopan maatalouden ohjaus- ja tukirahaston (EMOTR) tukiosaston tilien tarkastamisesta ja hyväksymisestä 26 päivänä heinäkuuta 1972 annetun asetuksen (ETY) N:o 1723/72 (3), sellaisena kuin se on viimeksi muutettuna asetuksella (ETY) N:o 295/88 (4), 8 artiklan säännöksien mukaisesti päätös tilien tarkastamisesta ja hyväksymisestä käsittää kussakin jäsenvaltiossa kyseisenä vuotena suoritettujen, EMOTR:n tukiosastosta maksettaviksi tunnustettujen menojen määrän määrittelyn; 21 päivänä joulukuuta 1977 annetun varainhoitoasetuksen (5), sellaisena kuin se on viimeksi muutettuna asetuksella (EY, EHTY, Euratom) N:o 2730/94 (6), 102 artiklan mukaan tilien tarkastusta ja hyväksymistä koskevan päätöksen lopputulos, joka käsittää mahdollisen erotuksen 100 ja 101 artiklan mukaisesti kyseisen varainhoitovuoden tileille kirjattujen menojen kokonaismäärän ja komission tilien tarkastuksen ja hyväksymisen yhteydessä hyväksymien menojen kokonaismäärän välillä, kirjataan yhdelle ainoalle momentille lisäyksenä tai vähennyksenä menoihin,
asetuksen (ETY) N:o 729/70 2 ja 3 artiklan mukaisesti ainoastaan vientituet kolmansiin maihin suuntautuvalle viennille sekä maatalousmarkkinoiden säätelyyn tähtäävät interventiot, jotka on hyväksytty tai joihin on ryhdytty yhteisön sääntöjen mukaisesti maatalousmarkkinoiden yhteiseen markkinajärjestelyyn liittyen, voidaan rahoittaa; suoritetut tarkastukset osoittavat, että osa jäsenvaltioiden ilmoittamista menoista ei täytä kyseisiä ehtoja eikä tätä osaa näin ollen voida rahoittaa EMOTR:n tukiosastosta; tämän päätöksen liitteeseen on merkitty kunkin sellaisen jäsenvaltion ilmoittamat määrät, jota asia koskee, EMOTR:n tukiosastosta maksettavaksi tunnustetut määrät ja näiden määrien erotukset sekä erotukset EMOTR:n tukiosastosta maksettavaksi tunnustettujen määrien ja kyseessä olevalle varainhoitovuodelle kirjattujen määrien välillä,
tämä päätös ei koske 3 162 202 599 Italian liiran suuruista määrää Italian ilmoittamista komission asetuksessa (ETY) N:o 1582/91 (7) säädettyjen toimien täytäntöönpanoa koskevista menoista ottaen huomioon, että niistä on tehty erillinen komission päätös 94/281/EY (8); kyseiset määrät on näin ollen vähennetty kyseisen jäsenvaltion tämän varainhoitovuoden osalta ilmoittamista menoista,
tämä päätös ei koske 132 358 648 Kreikan drakman, 636 164 384 Espanjan pesetan, 38 898 417 Ranskan frangin ja 8 203 376 912 Italian liiran suuruista määrää vastaavasti Kreikan, Espanjan, Ranskan ja Italian ilmoittamista viinin yksityistä varastointia koskevista menoista, eikä 13 497 909 Tanskan kruunun ja 9 613 206 Irlannin punnan suuruista määrää Tanskan ja Irlannin ilmoittamista naudanlihan julkista varastointia koskevista menoista, ottaen huomioon, että näistä tapauksista on tarpeen tehdä lisäselvitys; kyseiset määrät on näin ollen vähennetty näiden jäsenvaltioiden tämän varainhoitovuoden osalta ilmoittamista menoista ja ne tarkastetaan ja hyväksytään myöhemmin,
komission päätös 93/659/EY (9) ei koske 343 019 260 Kreikan drakman suuruista määrää Kreikan ilmoittamista maidon laadunparantamisohjelman toteuttamista koskevista menoista; komissio on tutkinut nämä menot kyseisen jäsenvaltion esittämien asiakirjojen perusteella; nämä menot olisi siis tarkastettava ja hyväksyttävä tällä päätöksellä,
menot, joita ei tällä päätöksellä ole tunnustettu varainhoitovuodeksi 1991, käsittävät Italian osalta 11 357 399 140 Italian liiran suuruisen määrän, joka koskee tupakka-alan vientitukea; ne käsittävät lisäksi Ranskan osalta 775 902 Ranskan frangin suuruisen määrän, joka koskee vilja-alan tuontimaksuja, Italian osalta 6 417 202 385 Italian iiran suuruisen määrän, joka koskee oliiviöljyn tuotantotukea, ja Kreikan osalta 16 735 309 160 Kreikan drakman suuruisen määrän, joka koskee puuvillan tuotantotukea; ottaen huomioon, että tiettyjä yhteisön säännöksiä ei ole noudatettu, kyseisten jäsenvaltioiden on tämän päätöksen nojalla maksettava nämä määrät; erityiset olosuhteet näissä tapauksissa ovat kuitenkin peruste sille, että komissio tarkastelee uudelleen rahoittamisesta kieltäytymistä, joka ilmaistiin kyseessä olevia tilejä tarkastettaessa ja hyväksyttäessä, käynnissä olevien tarkastusten tulosten perusteella; tämä päätös on kuitenkin tästä huolimatta välittömästi täytäntöönpantavissa,
menot, joita ei tällä päätöksellä ole tunnustettu varainhoitovuodeksi 1991, käsittävät Italian osalta 488 800 000 000 Italian liiran suuruisen määrän, Espanjan osalta 31 020 000 000 Espanjan pesetan suuruisen määrän ja Kreikan osalta 1 592 000 000 Kreikan drakman suuruisen määrään, joka koskee maitoalan tuontimaksuja; näiden menojen tunnustamisesta kieltäytyminen johtuu komission ja neuvoston 21 päivänä 1994 tekemistä yhteisistä päätelmistä, jotka koskevat maidon kiintiöjärjestelmän noudattamatta jättämisen seurauksia näissä kolmessa jäsenvaltiossa; kyseisten jäsenvaltioiden on tämän päätöksen nojalla maksettava menot, jotka on kieltäydytty tunnustamasta; komissio varaa kuitenkin itselleen mahdollisuuden tarkastella uudelleen tunnustamisesta kieltäytymistä, joka ilmaistiin kyseessä olevia tilejä tarkastettaessa ja hyväksyttäessä, jos yhtä tai useampaa 21 päivänä lokakuuta 1994 tehtyjen yhteisten päätelmien kohtaa ei panna täytäntöön, erityisesti koskien niiden yhteisön tuomioistuimessa vireillä olevien valitusten peruuttamista, jotka liittyvät maitoalan tilien tarkastamista ja hyväksymistä koskeviin päätöksiin; tämä päätös on kuitenkin tästä huolimatta välittömästi täytäntöönpantavissa,
komission päätöksellä 93/524/ETY (10), jota voidaan tarkistaa, vahvistetaan maitoalan lisämaksuja koskeva rahoituksellinen korjaus, joka Espanjan osalta koskee 4 736 985 247 Espanjan pesetan suuruista määrää; komission suorittamissa, erityisesti maidon kiintiöjärjestelmän tosiasiallista täytäntöönpanoa koskevissa lisätarkastuksissa ei ilmennyt rahoituksellisen korjauksen aiheellisuuden kyseenalaistavia tekijöitä; tästä seuraa, että korjaus on lopullinen,
yhteisön tuomioistuin on tapauksessa C-48/91: Alankomaat vastaan komissio 10 päivänä marraskuuta 1993 antamallaan tuomiolla kumonnut Alankomaiden varainhoitovuotta 1988 koskevien tilien tarkastamista ja hyväksymistä koskeneen päätöksen siltä osin kuin siinä päätettiin 708 540 Alankomaiden guldenin suuruisesta määrästä, joka koskee vilja-alan yhteisvastuumaksuja; tästä seuraa, että perustamissopimuksen 176 artiklan mukaisesti edellä mainittu määrä olisi tämän tilien tarkastamisen ja hyväksymisen yhteydessä maksettava yhteisön talousarviosta varainhoitovuoden 1988 lukuun,
yhteisön tuomioistuin on tapauksessa C-413/92: Saksa vastaan komissio 9 päivänä elokuuta 1994 antamallaan tuomiolla kumonnut Saksan varainhoitovuotta 1989 koskevien tilien tarkastamista ja hyväksymistä koskeneen päätöksen siltä osin kuin siinä päätettiin 24 356 Saksan markan suuruisesta rahoituksellisesta korjauksesta, joka koskee kaseiinin ja kaseinaatin tuotantotukea; perustamissopimuksen 176 artiklan mukaisesti edellä mainittu määrä olisi tämän tilien tarkastamisen ja hyväksymisen yhteydessä maksettava yhteisön talousarviosta varainhoitovuoden 1989 lukuun,
naudanliha-alan vientitukea koskevat selvitykset on Saksan ja Alankomaiden osalta saatettu päätökseen; tässä päätöksessä määrätään jatkotoimenpiteistä,
asetuksen (ETY) N:o 729/70 8 artiklassa säädetään, ettei yhteisö rahoita sääntöjenvastaisuuksien tai laiminlyöntien rahoituksellisia seurauksia, jos ne aiheutuvat jäsenvaltioiden hallintoelinten tai muiden toimielinten sääntöjenvastaisuuksista tai laiminlyönneistä; tämän päätöksen soveltamisalaan olisi sisällytettävä joitakin niistä rahoituksellisista seurauksista, joita ei voida maksaa yhteisön talousarviosta,
tämä päätös ei rajoita rahoituksellisia seuraamuksia, jotka aiheutuvat myöhemmin suoritettavan tilien tarkastuksen ja hyväksymisen yhteydessä kansallisten tukien seurauksena tai sellaisten rikkomusten seurauksena, joiden osalta perustamissopimuksen 93 ja 169 artiklan nojalla käynnistetyt menettelyt ovat parhaillaan käynnissä tai saatettu päätökseen 30 päivän kesäkuuta 1994 jälkeen,
tämä päätös ei rajoita rahoituksellisia seuraamuksia, joista komissio tekee päätöksen myöhemmän tilien tarkastuksen ja hyväksymisen, tätä päätöstä tehtäessä käynnissä olevien selvitysten ja asetuksen (ETY) N:o 729/70 8 artiklan mukaisten sääntöjenvastaisuuksien yhteydessä tai yhteisön tuomioistuimen tällä hetkellä käsiteltävistä, tämän päätöksen alaa koskevista tapauksista antamien tuomioiden yhteydessä, ja
komissio ja neuvosto sopivat 21 päivänä lokakuuta 1994 tekemissään yhteisissä päätelmissä, että vuosien 1989-1991 rahoituksellisten korjausten korotuksesta kyseisille jäsenvaltioille aiheutuva taloudellinen lisärasitus peritään neljässä yhtä suuressa vuotuiserässä vuodesta 1995 vuoden 1998 loppuun; tietyiltä jäsenvaltioilta perittävän määrän suuruus on peruste sille, että komissio perii vuoden 1991 lukuun merkityt korjaukset kolmessa yhtä suuressa kuukausierässä,
ON TEHNYT TÄMÄN PÄÄTÖKSEN.
1 artikla
EMOTR:n tukiosastosta rahoitettuja menoja koskevat jäsenvaltioiden tilit tarkastetaan ja hyväksytään varainhoitovuoden 1991 osalta tämän päätöksen liitteen mukaisesti.
2 artikla
Seuraavat liitteessä olevasta 3 kohdasta aiheutuvat määrät on merkittävä kirjanpitoon komission asetuksen (ETY) N:o 2776/88 (11) 3 artiklassa tarkoitettujen menojen joukkoon seuraavassa taulukossa esitettyjen kuukausien lukuun:
(kansallisena valuuttana)
TAULUKON PAIKKA
3 artikla
Tämä päätös on osoitettu kaikille jäsenvaltioille.
Tehty Brysselissä 21 päivänä joulukuuta 1994.

Labels: 2
15
4